CELEX: 
Language: fi
Date: 2021-05-27 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2018/848 täydentämiseksi säännöillä, jotka koskevat tietoja, jotka kolmansien maiden sekä valvontaviranomaisten ja tarkastuslaitosten on toimitettava niiden luonnonmukaisesti tuotetuille tuontituotteille neuvoston asetuksen (EY) N:o 834/2007 33 artiklan 2 ja 3 kohdan mukaisesti antaman hyväksynnän valvontaa varten, sekä valvontaa varten toteutettavia toimenpiteitä

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Euroopan parlamentin ja neuvoston asetuksen (EU) 2018/848
                  1
                tultua voimaan on tarpeen antaa tämä delegoitu asetus kyseisen asetuksen täydentämiseksi säännöillä, jotka koskeva tietoja, jotka kolmansien maiden sekä valvontaviranomaisten ja tarkastuslaitosten on toimitettava niiden luonnonmukaisesti tuotettujen tuotteiden unioniin tuontia varten neuvoston asetuksen (EY) N:o 834/2007
                  2
                33 artiklan 2 ja 3 kohdan mukaisesti antaman hyväksynnän valvontaa varten, sekä valvontaa varten toteutettavia toimenpiteitä. 
            
            
                2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Säädöksestä keskusteltiin perusteellisesti jäsenvaltioiden kanssa luonnonmukaista tuotantoa käsittelevässä asiantuntijaryhmässä sekä tärkeimpien luonnonmukaista tuotantoa edustavien järjestöjen kanssa.
            
            
               WTO-kumppaneille ilmoitettiin asiasta ja julkisia kuulemisia järjestettiin. Kaikkia palautemekanismilla julkisen kuulemisen yhteydessä saatuja kommentteja on tarkasteltu, eikä säädöstä ole muutettu.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetuksen (EU) 2018/848 johdanto-osan 96 kappaleessa korostetaan, että kolmansien maiden, jotka on hyväksytty vastaavuustarkoituksessa asetuksen (EY) N:o 834/2007 nojalla, olisi edelleen oltava hyväksyttyjä asetuksen (EU) 2018/848 nojalla sen rajoitetun ajan, joka on tarpeen sen varmistamiseksi, että siirtymä kansainväliseen sopimukseen perustuvan vastaavuuden hyväksyntää koskevaan järjestelmään on joustava, jos asianomaiset kolmannet maat edelleen takaavat, että niiden luonnonmukainen tuotanto ja valvontasäännöt vastaavat voimassa olevia asiaankuuluvia unionin sääntöjä, ja ne täyttävät kaikki vaatimukset, jotka liittyvät komission niiden hyväksyntään kohdistamaan valvontaan. Tällä on tarkoitus varmistaa, että täydentävät valvontasäännöt ovat tarpeen.
            
            
               Lisäksi asetuksen (EU) 2018/848 johdanto-osan 97 kappaleessa todetaan, että komission vastaavuusjärjestelmän mukaisesti hyväksymille valvontaviranomaisille ja tarkastuslaitoksille olisi annettava riittävästi aikaa myöntää sertifikaatteja kolmansissa maissa tuotteiden tuontia varten, jotta kyseiset valvontaviranomaiset ja tarkastuslaitokset voivat valmistautua hankkimaan hyväksynnän unionin sääntöjen mukaisten tuotteiden tuontia varten. 
            
            
               Kuten asetuksen (EU) 2018/848 48 artiklan 4 kohdassa ja 57 artiklan 3 kohdassa säädetään, tällä delegoidulla säädöksellä täydennetään kyseistä asetusta säännöksillä, jotka koskevat kyseisten kolmansien maiden tai valvontaviranomaisten ja tarkastuslaitosten asianmukaista valvontaa. Siinä säädetään erityisesti säännöistä, jotka koskevat menettelyjä niiden tunnustamisen säännöllistä uudelleentarkastelua varten siirtymäkausien aikana. Lisäksi tässä asetuksessa olisi vahvistettava toimenpiteet, jotka komission on toteutettava tämän valvonnan yhteydessä, mukaan lukien hyväksyttyjen kolmansien maiden tai valvontaviranomaisten ja tarkastuslaitosten poistaminen määräajaksi tai kokonaan asetuksen (EU) 2018/848 48 artiklan 3 kohdan ja 57 artiklan 2 kohdan nojalla laadituista luetteloista. 
            
            
               KOMISSION DELEGOITU ASETUS (EU) …/…,
            
            
               annettu 27.5.2021,
            
            
               Euroopan parlamentin ja neuvoston asetuksen (EU) 2018/848 täydentämiseksi säännöillä, jotka koskevat tietoja, jotka kolmansien maiden sekä valvontaviranomaisten ja tarkastuslaitosten on toimitettava niiden luonnonmukaisesti tuotetuille tuontituotteille neuvoston asetuksen (EY) N:o 834/2007 33 artiklan 2 ja 3 kohdan mukaisesti antaman hyväksynnän valvontaa varten, sekä valvontaa varten toteutettavia toimenpiteitä
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta 30 päivänä toukokuuta 2018 annetun Euroopan parlamentin ja neuvoston asetuksen (EU) 2018/848
                  3
                ja erityisesti sen 48 artiklan 4 kohdan ja 57 artiklan 3 kohdan,
            
            
               sekä katsoo seuraavaa:
            
            
               (1)Asetuksen (EU) 2018/848 48 artiklan 1 kohdan mukaan kolmansien maiden vastaavuustarkoituksessa neuvoston asetuksen (EY) N:o 834/2007
                  4
                33 artiklan 2 kohdan nojalla luonnonmukaisten tuotteiden unioniin tuontia varten saaman hyväksynnän voimassaolo päättyy 31 päivänä joulukuuta 2026.
            
         
         
            
               (2)Asetuksen (EU) 2018/848 57 artiklan 1 kohdan mukaan valvontaviranomaisten ja tarkastuslaitosten vastaavuustarkoituksessa neuvoston asetuksen (EY) N:o 834/2007 33 artiklan 3 kohdan nojalla luonnonmukaisten tuotteiden unioniin tuontia varten saaman hyväksynnän voimassaolo päättyy 31 päivänä joulukuuta 2024.
            
            
               (3)Saatettaessa luonnonmukaisia tuotteita unionin markkinoille kyseisten siirtymäkausien päättymiseen saakka kyseisten tuontijärjestelmien mukaisesti unioniin tuodut luonnonmukaiset tuotteet on tuotettava asetuksessa (EY) N:o 834/2007 säädettyjä tuotantosääntöjä ja valvontajärjestelyjä sekä niihin liittyviä komission asetuksissa (EY) N:o 889/2008
                  5
                ja (EY) N:o 1235/2008
                  6
                vahvistettuja täytäntöönpanosääntöjä vastaavien sääntöjen ja järjestelyjen mukaisesti.
            
            
               (4)Sen vuoksi toimijoiden olisi kaikissa kolmansissa maissa tapahtuvissa tuotannon, valmistuksen ja jakelun vaiheissa edelleen alistettava toimintansa joko asetuksen (EU) 2018/848 48 artiklan 1 kohdassa tarkoitetun vastaavuustarkoituksessa hyväksytyn kolmannen maan järjestelmän tai mainitun asetuksen 57 artiklan 1 kohdassa tarkoitetun valvontaviranomaisen tai tarkastuslaitoksen valvontaan.
            
            
               (5)Tällaisten kolmansien maiden tai valvontaviranomaisten ja tarkastuslaitosten asianmukaisen valvonnan varmistamiseksi on tarpeen vahvistaa menettelysäännöt, jotka koskevat kyseisten maiden tai valvontaviranomaisten ja tarkastuslaitosten hyväksynnän säännöllistä uudelleentarkastelua siirtymäkausien aikana. Tämän vuoksi tässä asetuksessa olisi täsmennettävä erityisesti tiedot, jotka kolmansien maiden tai valvontaviranomaisten ja tarkastuslaitosten on toimitettava komissiolle kyseistä, myös paikalla tehtävin tarkastuksin toteutettavaa valvontaa varten. Lisäksi tässä asetuksessa olisi vahvistettava toimenpiteet, jotka komission on toteutettava tämän valvonnan yhteydessä, mukaan lukien hyväksyttyjen kolmansien maiden tai valvontaviranomaisten ja tarkastuslaitosten poistaminen määräajaksi tai kokonaan asetuksen (EU) 2018/848 48 artiklan 3 kohdan ja 57 artiklan 2 kohdan nojalla laadituista luetteloista.
            
            
               (6)Selkeyden ja oikeusvarmuuden vuoksi tätä asetusta olisi sovellettava asetuksen (EU) 2018/848 soveltamispäivästä kolmansien maiden tai valvontaviranomaisten ja tarkastuslaitosten hyväksynnän voimassaolon päättymiseen saakka,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Kolmansia maita koskeva valvonta
            
            
               1.Asetuksen (EU) 2018/848 48 artiklan 1 kohdassa tarkoitetun ja kyseisen asetuksen 48 artiklan 3 kohdan nojalla annettavassa täytäntöönpanoasetuksessa vahvistettuun luetteloon sisältyvän kolmannen maan, jäljempänä ’kolmas maa’, on lähetettävä komissiolle kyseisen asetuksen 48 artiklan 2 kohdan mukaisesti kunkin vuoden maaliskuun 31 päivään mennessä vuosikertomus, joka sisältää seuraavat tiedot:
            
            
               a)tiedot luonnonmukaisen tuotannon kehittymisestä asianomaisessa kolmannessa maassa, mukaan lukien tuotetut tuotteet, viljelyala, tuotantoalueet, tuottajien määrä ja elintarvikkeiden jalostustoiminta;
            
            
               b)tiedot unioniin vietävien luonnonmukaisten maataloustuotteiden ja elintarvikkeiden luonteesta; 
            
            
               c)kuvaus toimivaltaisen viranomaisen kolmannessa maassa edellisenä vuotena toteuttamista seuranta- ja valvontatoimista, saavutetuista tuloksista ja toteutetuista korjaavista toimenpiteistä;
            
            
               d)niiden kolmannessa maassa sovellettavien tuotantostandardien päivitykset, joiden on arvioitu vastaavan asetuksen (EY) N:o 834/2007 III ja IV osastossa tarkoitettuja tuotantosääntöjä; 
            
            
               e)niiden kolmannessa maassa sovellettavien valvontatoimenpiteiden päivitykset, joiden on arvioitu olevan yhtä tehokkaita kuin asetuksen (EY) N:o 834/2007 V osastossa tarkoitetut toimenpiteet, ja vahvistus siitä, että kyseisiä valvontatoimenpiteitä on sovellettu jatkuvasti ja tehokkaasti; 
            
            
               f)kolmannen maan teknisen asiakirjan muut päivitykset;
            
            
               g)internetosoite tai muu osoite, jossa on ajantasainen luettelo valvontajärjestelmän soveltamisalaan kuuluvista toimijoista, ja yhteyspiste, josta saa tiedot toimijoiden sertifiointiasemasta ja asianomaisista tuoteluokista; 
            
            
               h)muut kolmannen maan merkityksellisiksi katsomat tiedot. 
            
            
               2.Kolmannen maan on ilmoitettava komissiolle viipymättä luonnonmukaista maataloutta koskevan tietojärjestelmän (OFIS) kautta kaikista muutoksista, joita on tehty kyseisessä kolmannessa maassa voimassa oleviin toimenpiteisiin tai niiden täytäntöönpanoon ja erityisesti sen valvontajärjestelmään.
            
            
               3.Kolmannen maan on ilmoitettava komissiolle viipymättä OFIS-järjestelmän kautta kaikista muutoksista, joita on tehty asetuksen (EU) 2018/848 48 artiklan 3 kohdan nojalla annettavalla täytäntöönpanoasetuksella vahvistettuun luetteloon sisältyviin hallinnollisiin tietoihin.
            
            
               4.Komissio voi milloin tahansa pyytää kolmannelta maalta lisätietoja, mukaan lukien yhden tai useamman riippumattomien asiantuntijoiden laatiman, paikalla tehtävää tarkastusta koskevan kertomuksen. 
            
         
         
            
               5.Komissio voi riskiarvioinnin perusteella tai sääntöjenvastaisuuksia epäiltäessä pyytää nimeämiään asiantuntijoita tekemään tarkastuksen paikalla. 
            
            
               6.Jos komissio saa jäsenvaltiolta ilmoituksen perustellusta sääntöjenvastaisuuden tai rikkomuksen epäilystä, joka liittyy siihen, ovatko tuodut luonnonmukaiset tuotteet asetuksessa (EY) N:o 834/2007 säädettyjen vaatimusten sekä tehdyn arvioinnin perusteella vastaaviksi hyväksyttyjen tuotantostandardien ja valvontatoimenpiteiden mukaisia, se ilmoittaa tästä kyseisen kolmannen maan toimivaltaiselle viranomaiselle. Kyseisen toimivaltaisen viranomaisen on selvitettävä epäillyn sääntöjenvastaisuuden tai rikkomuksen alkuperä ja ilmoitettava 30 kalenteripäivän kuluessa komission ilmoituksesta komissiolle ja asianomaiselle jäsenvaltiolle selvityksen tuloksesta ja toteutetuista toimista. 
            
            
               2 artikla
            
            
               Valvontaviranomaisia ja tarkastuslaitoksia koskeva valvonta
            
            
               1.Komissio varmistaa vuosikertomusten ja muiden saatujen tietojen perusteella asetuksen (EU) 2018/848 57 artiklan 1 kohdassa tarkoitettujen ja asetuksen (EU) 2018/848 57 artiklan 2 kohdan nojalla hyväksyttävällä täytäntöönpanoasetuksella vahvistettavaan luetteloon sisältyvien valvontaviranomaisten ja tarkastuslaitosten, jäljempänä ’valvontaviranomaiset ja tarkastuslaitokset’, asianmukaisen valvonnan tarkastelemalla niiden hyväksyntää säännöllisesti uudelleen. Komissio voi tätä tarkoitusta varten pyytää apua jäsenvaltioilta. Valvontaviranomaisten ja tarkastuslaitosten valvonnan luonne määritetään sääntöjenvastaisuuksiin sovellettavan riskiperusteisen lähestymistavan perusteella ottaen erityisesti huomioon sertifioitujen tuotteiden ja niiden unioniin viennin määrä sekä tulokset akkreditointielimen tai tapauksen mukaan toimivaltaisen viranomaisen suorittamasta valvontaviranomaisten ja tarkastuslaitosten toiminnan säännöllisestä paikalla tehtävästä arvioinnista, valvonnasta ja monivuotisesta uudelleenarvioinnista. 
            
            
               2.Valvontaviranomaisten ja tarkastuslaitosten on toimitettava komissiolle vuosikertomus joka vuosi 28 päivään helmikuuta mennessä. Vuosikertomuksessa on päivitettävä alkuperäiseen hyväksymishakemukseen sisältyneen teknisen asiakirjan, sellaisena kuin se on viimeksi muutettuna, tiedot. Vuosikertomukseen on sisällytettävä vähintään seuraavat:
            
            
               a)yleiskatsaus valvontaviranomaisen tai tarkastuslaitoksen toiminnasta siinä kolmannessa maassa tai niissä kolmansissa maissa, jota tai joita varten se on hyväksytty, mukaan lukien mukana olevien toimijoiden ja toimijaryhmien lukumäärä sekä maataloustuotteiden ja elintarvikkeiden luonne ryhmiteltynä ja tariffikoodeittain;
            
            
               b)siinä kolmannessa maassa tai niissä kolmansissa maissa sovellettavien tuotantostandardien päivitykset, jota tai joita varten valvontaviranomainen tai tarkastuslaitos on hyväksytty, mukaan lukien arvio kyseisten standardien vastaavuudesta asetuksen (EY) N:o 834/2007 III ja IV osastossa tarkoitettujen tuotantosääntöjen kanssa; 
            
            
               c)siinä kolmannessa maassa tai niissä kolmansissa maissa sovellettavien valvontatoimenpiteiden päivitykset, jota tai joita varten valvontaviranomainen tai tarkastuslaitos on hyväksytty, mukaan lukien arvio vastaavuudesta asetuksen (EY) N:o 834/2007 V osastossa tarkoitettujen toimenpiteiden kanssa, ja vahvistus siitä, että kyseisiä valvontatoimenpiteitä on sovellettu jatkuvasti ja tehokkaasti;
            
            
               d)kuvaus valvontaviranomaisen tai tarkastuslaitoksen kolmannessa maassa tai kolmansissa maissa, jota tai joita varten se on hyväksytty, edellisenä vuonna toteuttamista tarkastustoimista, niiden tuloksista, havaituista sääntöjenvastaisuuksista ja säännösten rikkomisista sekä toteutetuista korjaavista toimenpiteistä;
            
            
               e)muut alkuperäiseen hyväksymishakemukseen sisältyneen teknisen asiakirjan ja sen myöhempien päivitysten tietojen päivitykset;
            
            
               f)jäljennös viimeisimmästä akkreditointielimen tai tapauksen mukaan toimivaltaisen viranomaisen antamasta arviointikertomuksesta, joka sisältää valvontaviranomaisen tai tarkastuslaitoksen siinä kolmannessa maassa tai niissä kolmansissa maissa, jota tai joita varten se on hyväksytty, toteuttaman toiminnan säännöllisen paikalla tehdyn arvioinnin, valvonnan ja monivuotisen uudelleenarvioinnin tulokset. Arviointikertomuksessa on vahvistettava, että valvontaviranomaisen tai tarkastuslaitoksen kyky täyttää komission hyväksyntään sovellettavat edellytykset on arvioitu tyydyttävästi ja että se on tosiasiallisesti toteuttanut toimensa näiden edellytysten mukaisesti. Lisäksi arviointikertomuksessa on osoitettava ja vahvistettava b ja c alakohdassa tarkoitettujen tuotantostandardien ja valvontatoimenpiteiden vastaavuus;
            
            
               g)internetosoite, jossa on saatavilla jollakin unionin virallisella kielellä luettelo valvontajärjestelmän soveltamisalaan kuuluvista toimijoista, ja yhteyspiste, josta saa tiedot toimijoiden sertifiointiasemasta ja asianomaisista tuoteluokista sekä toimijoista ja tuotteista, joiden sertifiointi on keskeytetty tai lakkautettu;
            
            
               h)muut mahdolliset valvontaviranomaisen tai tarkastuslaitoksen merkityksellisiksi katsomat tiedot. 
            
            
               Vuosikertomus ja komission mahdollisesti pyytämät vuosikertomukseen liittyvät lisätiedot on toimitettava OFIS-järjestelmän kautta. 
            
            
               3.Komissio voi pyytää lisätietoja vuosikertomuksesta. Lisätiedot on toimitettava sähköisessä muodossa. 
            
            
               3 artikla
            
            
               Kolmansien maiden hyväksynnän uudelleentarkastelu
            
            
               Asetuksen (EU) 2018/848 48 artiklan 2 kohdan mukaisen kolmansien maiden hyväksynnän säännöllisen uudelleentarkastelun yhteydessä komissio soveltaa seuraavia sääntöjä ja muuttaa kyseisen asetuksen 48 artiklan 3 kohdan mukaisesti kolmansien maiden luetteloa vastaavasti:  
            
            
               a)komissio voi milloin tahansa muuttaa luettelossa olevia eritelmiä saatujen tietojen perusteella;
            
         
         
            
               b)komissio voi keskeyttää kolmannen maan merkitsemisen luetteloon joko saatujen tietojen perusteella tai jos kolmas maa ei ole toimittanut vaadittuja riittäviä tietoja tai jos se ei ole suostunut paikalla tehtävään tarkastukseen; 
            
            
               c)komissio keskeyttää kolmannen maan merkitsemisen luetteloon, jos kolmas maa ei toteuta komission pyynnön mukaisesti asianmukaisia ja oikea-aikaisia korjaavia toimia määräajassa, jonka komissio määrittää ongelman vakavuuden mukaan ja jonka on oltava vähintään 30 päivää;
            
            
               d) komissio poistaa kolmannen maan luettelosta, jos
            
            
               i)kolmas maa ei lähetä ajoissa tämän asetuksen 1 artiklan 1 kohdassa tarkoitettua vuosikertomusta; 
            
            
               ii)vuosikertomukseen sisältyvät tiedot ovat puutteellisia; 
            
            
               iii)kolmas maa ei pidä tietoja saatavilla tai ei toimita kaikkia sen tekniseen asiakirjaan tai valvontajärjestelmään liittyviä tietoja komission pyynnön mukaisesti määräajassa, jonka komissio määrittää ongelman vakavuuden mukaan ja joka on vähintään 30 päivää; tai
            
            
               iv)kolmas maa ei suostu komission pyytämään paikalla tehtävään tarkastukseen. 
            
            
               4 artikla
            
            
               Valvontaviranomaisten ja tarkastuslaitosten hyväksynnän uudelleentarkastelu
            
            
               1.Asetuksen (EU) 2018/848 2 artiklan 1 kohdan mukaisen valvontaviranomaisten ja tarkastuslaitosten hyväksynnän säännöllisen uudelleentarkastelun yhteydessä komissio soveltaa seuraavia sääntöjä ja muuttaa kyseisen asetuksen 57 artiklan 2 kohdan mukaisesti valvontaviranomaisten ja tarkastuslaitosten luetteloa vastaavasti:  
            
            
               a)komissio voi milloin tahansa muuttaa luettelossa olevia valvontaviranomaista tai tarkastuslaitosta koskevia eritelmiä saatujen tietojen perusteella;
            
            
               b)komissio voi keskeyttää valvontaviranomaisen tai tarkastuslaitoksen merkitsemisen luetteloon joko saatujen tietojen perusteella tai kyseinen valvontaviranomainen tai tarkastuslaitos ei ole toimittanut vaadittuja riittäviä tietoja tai jos se ei ole suostunut paikalla tehtävään tarkastukseen; 
            
            
               c)komissio keskeyttää valvontaviranomaisen tai tarkastuslaitoksen merkitsemisen luetteloon, jos kyseinen valvontaviranomainen tai tarkastuslaitos ei toteuta komission pyynnön mukaisesti asianmukaisia ja oikea-aikaisia korjaavia toimia määräajassa, jonka komissio määrittää ongelman vakavuuden mukaan ja jonka on oltava vähintään 30 päivää;
            
            
               d)komissio poistaa valvontaviranomaisen tai tarkastuslaitoksen luettelosta, jos
            
            
               i)valvontaviranomainen tai tarkastuslaitos ei lähetä ajoissa tämän asetuksen 2 artiklan 2 kohdassa tarkoitettua vuosikertomusta;
            
            
               ii)vuosikertomukseen sisältyvät tiedot ovat puutteellisia;
            
            
               iii)valvontaviranomainen tai tarkastuslaitos ei pidä saatavilla tai toimita kaikkia tekniseen asiakirjaansa tai valvontajärjestelmäänsä liittyviä tietoja;
            
            
               iv)valvontaviranomainen tai tarkastuslaitos ei pidä saatavilla tietoja sääntöjenvastaisuuksia koskevista tutkimuksista; 
            
            
               v) valvontaviranomainen tai tarkastuslaitos ei toteuta havaittujen sääntöjenvastaisuuksien ja rikkomisten johdosta asianmukaisia korjaavia toimenpiteitä;
            
            
               vi) valvontaviranomainen tai tarkastuslaitos ei suostu komission edellyttämään paikalla tehtävään tarkastukseen tai paikalla tehtävän tarkastuksen tulos on kielteinen tarkastustoimenpiteiden järjestelmällisten puutteiden vuoksi; tai
            
         
         
            
               vii) missä tahansa muussa tilanteessa kuluttaja on vaarassa saada harhaanjohtavan kuvan valvontaviranomaisen tai tarkastuslaitoksen sertifioimien tuotteiden todellisesta luonteesta. 
            
            
               2.Ennen 1 kohdan d alakohdan mukaista peruuttamista komissio pyytää valvontaviranomaista tai tarkastuslaitosta korjaamaan kyseisessä alakohdassa tarkoitetut tilanteet määräajassa, jonka komissio määrittää ongelman vakavuuden mukaan ja jonka on oltava vähintään 30 päivää. 
            
            
               5 artikla
            
            
               Voimaantulo ja soveltaminen
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2022.
            
            
               Asetuksen 1 ja 3 artiklaa sovelletaan 31 päivään joulukuuta 2026.
            
            
               Asetuksen 2 ja 4 artiklaa sovelletaan 31 päivään joulukuuta 2024.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 27.5.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        Euroopan parlamentin ja neuvoston asetus (EU) 2018/848, annettu 30 päivänä toukokuuta 2018, luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta (EUVL L 150, 14.6.2018, s. 1).
               
               
                  
                     (2)
                  
                        Neuvoston asetus (EY) N:o 834/2007, annettu 28 päivänä kesäkuuta 2007, luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta (EUVL L 189, 20.7.2007, s. 1).
               
               
                  
                     (3)
                  
                        EUVL L 150, 14.6.2008, s. 1.
               
               
                  
                     (4)
                  
                        Neuvoston asetus (EY) N:o 834/2007, annettu 28 päivänä kesäkuuta 2007, luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta (EUVL L 189, 20.7.2007, s. 1).
               
               
                  
                     (5)
                  
                        Komission asetus (EY) N:o 889/2008, annettu 5 päivänä syyskuuta 2008, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta (EUVL L 250, 18.9.2008, s. 1).
               
               
                  
                     (6)
                  
                        Komission asetus (EY) N:o 1235/2008, annettu 8 päivänä joulukuuta 2008, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta (EUVL L 334, 12.12.2008, s. 25).